|  |  |  |  |  |  |
| --- | --- | --- | --- | --- | --- |
|  | | | |  |  |
| **“ΠΡΑΚΤΙΚΗ AΣΚΗΣΗ ΠΑΝΕΠΙΣΤΗΜΙΟΥ ΠΑΤΡΩΝ AK. ΕΤΩΝ 2022-2023 & 2023-2024”** | | | | | |
| **ΤΜΗΜΑ ΧΗΜΙΚΩΝ ΜΗΧΑΝΙΚΩΝ** | | | | | |
| **Επιστημονικά Υπεύθυνος:** | | | ***Ελευθέριος Αμανατίδης, Αν. Καθηγητής*** | | |
| **Email:** | *lef@chemeng.upatras.gr* | | | |  |
|  | |  | | | **17 Ιανουαρίου 2024** |

**ΑΝΑΚΟΙΝΩΣΗ ΥΠΟΒΟΛΗΣ ΑΙΤΗΣΕΩΝ ΓΙΑ ΣΥΜΜΕΤΟΧΗ ΣΤΟ ΜΑΘΗΜΑ ΤΗΣ ΠΡΑΚΤΙΚΗΣ ΑΣΚΗΣΗΣ**

**ΓΙΑ ΤΟ ΑΚΑΔ. ΕΤΟΣ 2023-2024**

Γνωστοποιείται στις/στους φοιτήτριες/φοιτητές η έναρξη του προγράμματος ***«Πρακτική Άσκηση Πανεπιστημίου Πατρών ακ. ετών 2022-2023 & 2023-2024» με κωδικό MIS 6004520, η οποία συγχρηματοδοτείται από το Ευρωπαϊκό Κοινωνικό Ταμείο (ΕΚΤ) και από Εθνικούς Πόρους μέσω του Επιχειρησιακού Προγράμματος «Ανάπτυξη Ανθρώπινου Δυναμικού & Κοινωνική Συνοχή» (ΠΠ 2021-2027)***. Στο πλαίσιο αυτού **64 φοιτήτριες/ές που βρίσκονται στο 8ο εξάμηνο σπουδών τους και έχουν επιλέξει το μάθημα επιλογής *«Άσκηση σε Βιομηχανία και Επιχειρήσεις»*** θα έχουν τη δυνατότητα να εργαστούν με πλήρες ωράριο και υποχρεώσεις σε Ιδιωτικούς ή Δημόσιους Φορείς Απασχόλησης, σε θέσεις σχετικές με *το αντικείμενο του Χημικού Μηχανικού* σε πανελλήνια κλίμακα.

Η υποχρεωτική διάρκεια της Πρακτικής Άσκησης ορίζεται σε δύο (2) **συνεχόμενους μήνες**

μέσα στο παρακάτω διάστημα:

|  |  |
| --- | --- |
| **Ημερομηνία έναρξης περιόδου Πρακτικής Άσκησης:** | 1-6-2024 |
| **Ημερομηνία λήξης περιόδου Πρακτικής Άσκησης:** | 31-8-2024 |

Προβλέπεται μηνιαία αμοιβή 280€ (συμπεριλαμβανομένων των νόμιμων κρατήσεων και ασφαλιστικών εισφορών).

**Επισημαίνεται ότι οι φοιτητές δεν μπορούν να κάνουν ΠΑ σε φορείς με νόμιμους εκπροσώπους με τους οποίους έχουν α’ και β’ βαθμό συγγένειας εξ’ αίματος ή εξ’ αγχιστείας.**

Η προθεσμία υποβολής αιτήσεων συμμετοχής είναι από: **17/1/2024 έως 29/1/2024 και ώρα 12:00 μ. (εκπρόθεσμες αιτήσεις θα απορρίπτονται)**.

Αναλυτικές πληροφορίες για τις ημερομηνίες, τη διαδικασία αίτησης και το σχετικό έντυπο καθώς και τον τρόπο αξιολόγησης και επιλογής περιγράφονται παρακάτω.

Η Επιτροπή Πρακτικής Άσκησης του Τμήματος Χημικών Μηχανικών αποτελείται από τους κάτωθι:

**Τακτικά Μέλη:**

1. Ελευθέριος Αμανατίδης Αναπληρωτής Καθηγητής, Πρόεδρος

2. Δημήτρης Βαγενάς Καθηγητής, Μέλος

3. Κωνσταντίνος Δάσιος Επίκουρος Καθηγητής, Γραμματέας

**Αναπληρωματικά Μέλη:**

1. Δημήτριος Κουζούδης Καθηγητής, Αναπλ. Πρόεδρος

2. Γεώργιος Καρανικολός Αναπληρωτής Καθηγητής, Αναπλ. Μέλος

3. Μαρία Δημαρόγκωνα Επίκουρη Καθηγήτρια, Αναπλ. Γραμματέας

**ΣΗΜΑΝΤΙΚΕΣ ΗΜΕΡΟΜΗΝΙΕΣ**

|  |  |
| --- | --- |
| **17-01-2024** | Δημοσιοποίηση ανακοίνωσης |
| **29-01-2024, ώρα 12:00 μ.** | Λήξη προθεσμίας υποβολής αίτησης συμμετοχής |
| **01-02-2024** | Δημοσιοποίηση των επιλεχθέντων υποψηφίων φοιτητριών/ών |
| **1-6-2024** | Έναρξη Περιόδου Προγράμματος Πρακτικής Άσκησης |
| **31-08-2024** | Λήξη Περιόδου Προγράμματος Πρακτικής Άσκησης |

**ΥΠΟΒΟΛΗ ΑΙΤΗΣΗΣ**

Καλούνται οι φοιτητές που ενδιαφέρονται να πραγματοποιήσουν Πρακτική Άσκηση στα πλαίσια του προγράμματος να αποστείλουν μέσω του Ιδρυματικού τους e-mail, στη Γραμματεία του Τμήματος ([chemengsecr@upatras.gr](mailto:chemengsecr@upatras.gr)) και θέμα «Αίτηση για την Πρακτική Άσκηση» :

1. **Αίτηση Συμμετοχής Φοιτητή** στην Πρακτική Άσκηση (Αναζητήστε το έντυπο «ΑΙΤΗΣΗ\_TXM\_Πρακτική\_2023\_2024.doc» στην ιστοσελίδα του Τμήματος: <http://www.chemeng.upatras.gr/>

**ΚΡΙΤΗΡΙΑ ΕΠΙΛΟΓΗΣ**

**1. Συνολικός αριθμός μαθημάτων** στα οποία έχει εξετασθεί επιτυχώς ο φοιτητής μετά και από τα αποτελέσματα της εξεταστικής περιόδου του Σεπτεμβρίου 2023 **(ποσοστό βαρύτητας 50%).**

**2. Μέσος Όρος Βαθμολογίας** μαθημάτων μετά και από τα αποτελέσματα της εξεταστικής περιόδου του Σεπτεμβρίου 2023 **(ποσοστό βαρύτητας 50%).**

Η επιλογή των ασκούμενων θα γίνει με βάση των αριθμό μορίων όπως προκύπτουν από τον τύπο, **Αριθμός Μορίων =** **Συνολικός αριθμός μαθημάτων\*0,5 x Μέσος Όρος Βαθμολογίας\*0,5** *(θα υπολογισθεί από την Ομάδα του Ψηφιακού Άλματος χρησιμοποιώντας στοιχεία του πληροφοριακού συστήματος “Ψηφιακό Άλμα”)*.

Για το μάθημα της Πρακτικής Άσκησης εκτός από τα παραδοτέα που έχουν οριστεί από το Πρόγραμμα Πρακτικής Άσκησης, έχουν οριστεί ως επιπλέον παραδοτέα:

**1. Τεχνική Έκθεση** **Πεπραγμένων** (υποβάλλεται εκτυπωμένη και βιβλιοδετημένη κατά την διάρκεια της πραγματοποίησης της παρουσίασης. Επίσης θα αποστέλλεται στο ηλεκτρονικό ταχυδρομείο: [*lef@chemeng.upatras.gr*](mailto:lef@chemeng.upatras.gr), 2 ημέρες πριν την παρουσίαση πεπραγμένων).

**2. Δεκάλεπτη παρουσίαση πεπραγμένων**, που πραγματοποιείται στα πλαίσια ημερίδας σε χώρους του Τμήματος Χημικών Μηχανικών, μετά από ανακοίνωση, η οποία αξιολογείται και βαθμολογείται από την Επιτροπή Αξιολόγησης

**Υποβολή Ενστάσεων:**

Οι ενστάσεις υποβάλλονται στην ηλεκτρονική διεύθυνση [rescom@upatras.gr](mailto:rescom@upatras.gr) (κοινοποίηση [stagoti@upatras.gr](mailto:stagoti@upatras.gr)) του Ειδικού Λογαριασμού Κονδυλίων Έρευνας (ΕΛΚΕ) , έτσι ώστε να εξεταστούν από την Επιτροπή Προσφυγών & Ενστάσεων του ΕΛΚΕ, μέσα σε διάστημα 5 εργάσιμων ημερών από επομένη της ημερομηνίας ανάρτησης των προσωρινών αποτελεσμάτων *(στον* [*ιστότοπο του Γραφείου Πρακτικής Άσκησης του Παν. Πατρών*](https://praktiki.upatras.gr/news-blog/prokirikseis-panepistimiou-patrwn/) *και στην* [*ιστοσελίδα του Τμήματος* Χημικών Μηχανικών](https://www.chemeng.upatras.gr/el)*)*.

Στη συνέχεια, θα ακολουθήσει η δημοσίευση των οριστικών αποτελεσμάτων συμμετοχής στην Πράξη, τηρώντας τα μέτρα για την προστασία των προσωπικών δεδομένων των συμμετεχόντων.

**Η παρούσα προκήρυξη θα αναρτηθεί:**

* στην ιστοσελίδα του Προγράμματος: <http://praktiki.upatras.gr/>
* στην ιστοσελίδα του Τμήματος: <https://www.chemeng.upatras.gr/el>
* και θα τοιχοκολληθεί στη Γραμματεία του Τμήματος

**O Επιστημονικά Υπεύθυνoς της Πρακτικής Άσκησης  
*Ελευθ. Αμανατίδης, Αναπλ. Καθηγητής  
Τμήμα Χημικών Μηχανικών***